30. 11. 87 Επίσημη Εφημερίδα των Ευρωπαϊκών Κοινοτήτων Αριθ. C 319/29 
Γνωμοδότηση για το σχέδιο απόφασης του Συμβουλίου για την τροποποίηση της απόφασης 
74/325/ΕΟΚ σχετικά με την επέκταση της αρμοδιότητας της Συμβουλευτικής Επιτροπής για την 
ασφάλεια, την υγιεινή και την προστασία της υγείας στον τόπο εργασίας, στην προστασία της 
υγείας από τους κινδύνους που προέρχονται από ιοντίζουσες ακτινοβολίες(') 
(87/C 319/10) 
Στις 24 Απριλίου 1987, το Συμβούλιο των Ευρωπαϊκών Κοινοτήτων αποφάσισε, σύμφωνα με το 
άρθρο 198 της Συνθήκης για την ίδρυση της Ευρωπαϊκής Κοινότητας και το άρθρο 170 της 
Συνθήκης για την ίδρυση της Ευρωπαϊκής Κοινότητας Ατομικής Ενέργειας, να ζητήσει από την 
Οικονομική και Κοινωνική Επιτροπή να γνωμοδοτήσει για το παραπάνω σχέδιο. 
Το τμήμα ενέργειας, πυρηνικών θεμάτων και έρευνας στο οποίο ανατέθηκε η προετοιμασία των 
σχετικών εργασιών της ΟΚΕ, υιοθέτησε τη γνωμοδότηση του στις 10 Ιουλίου 1987 με βάση την 
εισηγητική έκθεση του κ. Preben Nielsen. 
Κατά τη 248η σύνοδο ολομέλειας της (συνεδρίαση της 23ης Σεπτεμβρίου 1987) η Οικονομική 
και Κοινωνική Επιτροπή υιοθέτησε ομόφωνα την ακόλουθη γνωμοδότηση: 
1. Η ΟΚΕ επιδοκιμάζει την πρωτοβουλία της Επιτρο­
πής να υποβάλει την επίκαιρη αυτή πρόταση. Δείχνει 
για μια ακόμη φορά τη σταθερή και ευρύτατα αποδεκτή 
αποφασιστικότητα της Επιτροπής να καλύψει, αν και 
καθυστερημένα, ορισμένα κενά της κοινοτικής νομοθε­
σίας, κενά προς τα οποία στράφηκε η προσοχή εξαιτίας 
ενός σοβαρού πυρηνικού ατυχήματος. Επίσης, η πρω­
τοβουλία αυτή συμφωνεί με τη δέσμευση που ανέλαβε 
η Επιτροπή λίγο μετά το προαναφερθέν ατύχημα στο 
Τσερνομπίλ, να επανεξετάσει εμπεριστατωμένα το θέμα 
της προστασίας της υγείας από την πυρηνική ενέργεια και 
να εκτιμήσει κατά πόσο εφαρμόζεται το σχετικό κεφάλαιο 
της Συνθήκης Ευρατόμ - Κεφάλαιο III. Η παρούσα πρό­
ταση απόφασης του Συμβουλίου είναι ένα από τα αποτε­
λέσματα της εν λόγω εκτίμησης. 
2. Η ΟΚΕ δεν μπορεί παρά να υποστηρίξει μια 
απόφαση που στοχεύει στη διευκόλυνση της συνεργασίας 
ανάμεσα στα εργατικά σωματεία, τις οργανώσεις των 
εργοδοτών και τις εθνικές κυβερνήσεις κατά την προετοι­
μασία και την ανάληψη δραστηριοτήτων και τη θέσπιση 
νομοθεσίας στον τομέα της ασφάλειας, της υγιεινής και 
της προστασίας της υγείας στο χώρο εργασίας. σης ιοντιζουσών ακτινοβολιών στη βιομηχανία και στον 
τομέα των υπηρεσιών. 
4. Η ΟΚΕ αν και υποστηρίζει την πρωτοβουλία της 
Επιτροπής, υποθέτει ότι η προτεινόμενη και ευκταία συμ­
μετοχή της Συμβουλευτικής Επιτροπής στις προσπάθειες 
που καταβάλλονται για την προστασία της υγείας των 
εργαζόμενων από κινδύνους που προέρχονται από ιοντί­
ζουσες ακτινοβολίες, δεν θα πρέπει σε καμία περίπτωση 
να μειώσει αλλά να εδραιώσει και να συμπληρώσει τις 
ευθύνες της Οικονομικής και Κοινωνικής Επιτροπής 
όπως αυτές προβλέπονται από τη Συνθήκη Ευρατόμ. 
5. Η ΟΚΕ υποστηρίζει επομένως την πρόταση για τρο­
ποποίηση της απόφασης του 1974 σχετικά με τη σύσταση 
μιας Συμβουλευτικής Επιτροπής για την ασφάλεια, την 
υγιεινή και την προστασία της υγείας στους τόπους εργα­
σίας, ώστε στον κύκλο των αρμοδιοτήτων της εν λόγω 
επιτροπής, να συμπεριληφθεί και η προστασία από ακτι­
νοβολίες, υπό τον όρο ότι θα προστεθεί μια ειδική διάταξη 
που θα ρυθμίζει τη διαδικασία σύμφωνα με την οποία η 
εν λόγω επιτροπή θα γνωστοποιεί τα πορίσματα της, όπως 
προβλέπει το άρθρο 3 της απόφασης του 1974. 
3. Η ΟΚΕ θεωρεί την πρόταση απόφασης εξαιρετικά 
επίκαιρη λόγω της διαρκώς αυξανόμενης χρησιμοποίη-
(') ΕΕ αριθ. C 111 της 25. 4. 1987, σ. 6. 6. Η ΟΚΕ ζητεί να περιληφθεί μια διάταξη η οποία 
να προβλέπει εκτός από την ετήσια έκθεση την οποία 
λαμβάνει σχετικά με τις δραστηριότητες της Συμβουλευτι­
κής Επιτροπής, πράγμα που προβλέπεται ήδη από το 
άρθρο 3, να αποστέλλονται στο μέλλον στην ΟΚΕ 
αντίγραφα των γνωμοδοτήσεων της Συμβουλευτικής 
Επιτροπής για κάθε θέμα που άπτεται του τομέα των ιοντι­
ζουσών ακτινοβολιών. 
Βρυξέλλες, 23 Σεπτεμβρίου 1987. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT